Det blev da heller ikke ligefrem til den syndflod af vand, som der blev prædiket til i dag onsdag . Vand fra oven kom der dog. Og på et særdeles tørt sted. Den lange periode uden regn fik Beredskabet til at aflyse Sankt Hans forleden - og regnen gør ikke, at heksene nu alligevel kan futtes af på fredag. Det slår indsatsleder fra Nordjyllands Beredskab Anders Brosbøl fast. - Vi kan se på prognoserne, at der kommer skybrud lokalt nogle steder i Nordjylland, fortæller indsatslederen til TV2 Nord. Kræver meget mere - over det hele Selv om indsatslederen også læser vejrudsigter, understreger han, at udsigten til mulige lokale skybrud de næste par døgn stadig giver sparsomt med vand til vores tørre landsdel. Derfor kommer det ikke umiddelbart til at betyde, at afbrændingsforbuddet hæves. - Mængden af regn, der er meldt fra DMI, vil ikke gøre væsentligt ved hverken tørke- eller brandfareindekset, siger Anders Brosbøl. Han vil dog ikke ud med hvor mange millimeter, der konkret skal til, før forbudet hæves, og heksene kan sendes til Bloksbjerg. Her spiller ting som vindretning også ind. - Men der skal vedvarende regn til, og det skal dale stille og roligt. Og det skal regne i mange timer, sådan at regnen ikke fordamper, slutter indsatslederen. Du kan se vejrudsigten for Nordjylland herunder:
Det er ikke første gang i verdenshistorien, at vejrudsigten ikke holder.